Jezuitský komplex a misie v Córdobe

Jezuitský komplex a misie v Córdobe je súhrnné pomenovanie pre niekoľko stavieb a lokalít v argentínskom meste Córdoba a v okolitej rovnomennej provincii, ktoré sú spoločne zapísané na zozname svetového dedičstva UNESCO. 

Jezuitský komplex v Córdobe (obdĺžnikový mestský blok s rozmermi 200 x 280 m) tvorí chrám, univerzita, stredná škola, obytné budovy a študentské internáty. V minulosti bol administratívnym a náboženským centrom jezuitskej provincie Paraguaj - systému jezuitských redukcií v Argentíne a Paraguaji. 

Okrem stavieb v meste Córdoba je na zozname svetového dedičstva zapísaných aj 5 redukcií (misií) v okruhu do 80 km od mesta. Tieto komplexy zahŕňajú ako cirkevné, tak aj svetské stavby. Jezuiti tu pôsobili od začiatku 17. storočia až do roku 1767, kedy ich zo Španielska a zo španielskych kolónií vypovedal kráľ Karol III.. 

Jezuitský komplex a misie v Córdobe ilustrujú náboženský, sociálny a ekonomický rozvoj regiónu počas 150 rokov pôsobenia jezuitov.

Prehľad lokalít

Fotogaléria

Iné projekty

Externé odkazy 
 Stránka UNESCO

Zdroj 

Stavby v Argentíne
Lokality Svetového dedičstva v Argentíne
Spoločnosť Ježišova